Новиков, Валерий Иванович
Но́виков Вале́рий Ива́нович (вина 1957 шеран 1 ноябрехь, Москох) — советийн футболист, кевнахо. 1980 шеран Европин кегийрхойн чемпионатан толамхо. ССРС дуьненайукъара классан спортан говзанча. Вевза москохан клубашна «Локомотиван» а, ЦСКАн а йукъахь ловзарца. ССРС гулйина командехь левзина кхаа матчехь, царех цхьаъ олимпийн гулйина командехь. ХӀинца бизнес лелош ву.

Биографи

Клубан карьера 
Футболан Смена (Москох) ишколан кхиорхо.

Новиков Валерийс шен профессионалан карьера йолийра москохан «Локомотивехь». Цуьнан дебют хилира «аьчкановкъахошца» 1976 шеран бӀаьстенан чемпионатехь, оцу хьалхейаккхарехь иза левзира шина матчехь, чутохийтира цхьа гол. «Локомотивехь» Новиковс кхо шо даьккхира. 1978 шеран чемпионат йолайалале Валерий дӀакхийтира москохан ЦСКАх. Ши шо даьлча Новиковх эскархойн коьрта кевнахо хилира. Итт шарахь ЦСКАхь Валерий левзира 270 матч, чутохийтира 291 гол. 1987 шерал тӀаьхьа Новиковн, коьртачу хӀоттамера меттиг байра, сацам бира шен карьера ТӀеман Ницкъашна йукъахь ловзуш Чехословакехь дӀайахьа, циггахь чекхйаьккхира футболистан карьера.

Гулйина командера карьера 
ССРС кегийрхойн гулйина командехь 1980 шарахь Европин кегийрхойн чемпионатан толамхо хилира. ССРС гулйина коьрта командехь левзира шина матчехь, царна чохь цхьа гол тохийтира. Мехкан гулйина коьрта командехь дебют хилира 1979 шкран 5 апрелехь а Финляндин гулйина командин дуьхьаларчу матчехь. ТӀаьххьара матч гулйина командехь левзина 1984 шеран 19 августехь Мексикин гулйина командин дуьхьала. Кхин а цхьа матч левзина ССРС олимпийн командехь.

Кхиамаш

Долара 
 1976 шарахь дуьйна спортан говзанча.
 1980 шарахь дуьйна Дуьненайукъара классан спортан говзанча.

Командин 
 УЕФА жимахойн турниран толамхо: 1976
 Европин кегийрхойн чемпионатан толамхой: 1980
 ССРС Хьалхара лигин толамхо: 1986

Билгалдахарш

Хьажоргаш 
 Профиль футболиста на сайте «Сборная России по футболу»
 ЗАЛ СЛАВЫ ЦСКА (часть 1 — Вратари) 

ССРС футболисташ
Футболан кевнахой
Футболех ловзаран ССРС гулйина командин ловзархой
ФК «Локомотив» Москох ловзархой
ФК ЦСКА Москох ловзархой
Футболех ловзаран кегийрхошна йукъахь Европин чемпионаш